**Ministru kabineta rīkojuma projekta „Par Latvijas Nacionālās aizsardzības akadēmijas Satversmes apstiprināšanu”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par Latvijas Nacionālās aizsardzības akadēmijas Satversmes apstiprināšanu” (turpmāk – rīkojuma projekts) ir izstrādāts saskaņā ar Augstskolu likuma 10.panta trešo daļu, kas paredz, ka Latvijas Nacionālās aizsardzības akadēmijas (turpmāk – akadēmija) satversmi apstiprina Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Akadēmijas Satversmes sapulce 2015.gada 27.martā pieņēma jaunu akadēmijas Satversmi.Akadēmijas Satversme ir izstrādāta, ņemot vērā Augstskolu likuma 7.panta 21 daļā, kā arī Ministru kabineta 2014.gada 16.decembra noteikumos Nr.774 “Latvijas Nacionālās aizsardzības akadēmijas darbības noteikumi” noteiktos izņēmumus, kas attiecas uz akadēmijas darbību, finansēšanu, pārstāvības un vadības institūciju kompetenci, akadēmiskā personāla, kas nav profesionālā dienesta karavīri, atalgojuma noteikšanas kārtību un citiem šajos normatīvajos aktos noteiktajiem jautājumiem.Ņemot vērā, ka kopš iepriekšējās Satversmes apstiprināšanas ir īstenotas vairākas reformas augstākajā izglītībā un attiecīgi grozīts Augstskolu likums, tai skaitā izdoti Ministru kabineta 2014.gada 16.decembra noteikumi Nr.774 “Latvijas Nacionālās aizsardzības akadēmijas darbības noteikumi”, ir notikusi pāreja uz profesionālo militāro dienestu, veiktas izmaiņas Nacionālo bruņoto spēku struktūrā, kā arī mainījusies ar militāro dienestu saistītā terminoloģija, ir izstrādāta jauna akadēmijas Satversme, nevis veikti grozījumi spēkā esošajā. Līdz ar to ir nepieciešams Ministru kabinetā apstiprināt minēto Satversmi, lai tiktu pilnībā un atbilstoši Augstskolu likuma normām nodrošināta akadēmijas darbība. Ņemot vērā, ka akadēmijas Satversmes sapulce ir pieņēmusi jauno akadēmijas Satversmi, nepieciešams atzīt par spēku zaudējušu Ministru kabineta 2003.gada 8.janvāra rīkojumu Nr.4 “Par Latvijas Nacionālās aizsardzības akadēmijas Satversmes apstiprināšanu”, ar kuru ir apstiprināta šobrīd spēkā esošā akadēmijas Satversme.  |
| 3. | Projekta izstrādē iesaistītās institūcijas | Izglītības un zinātnes ministrija un akadēmija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz akadēmiju un tās personālu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts šo jomu neskar |
| 3. | Administratīvo izmaksu monetārs novērtējums | Rīkojuma projekts šo jomu neskar |
| 4. | Cita informācija | Nav |

 Anotācijas III, IV, V un VI sadaļa – rīkojuma projekts šo jomu neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Akadēmija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav |

Izglītības un zinātnes ministre Mārīte Seile

Valsts sekretāra vietniece –

Izglītības departamenta direktore,

valsts sekretāra pienākumu izpildītāja Evija Papule

20.08.2015. 12:21

421

M.Strads

67047853, Maris.Strads@izm.gov.lv